CELEX: 62013CN0146
Language: fi
Date: 2013-03-22 00:00:00
Title: Asia C-146/13: Kanne 22.3.2013 — Espanjan kuningaskunta v. Euroopan parlamentti ja Euroopan unionin neuvosto

15.6.2013   
            
            
               FI
            
            
               Euroopan unionin virallinen lehti
            
            
               C 171/15
            
         Kanne 22.3.2013 — Espanjan kuningaskunta v. Euroopan parlamentti ja Euroopan unionin neuvosto
   (Asia C-146/13)
   2013/C 171/30
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamiehet: E. Chamizo Llatas ja S. Centeno Huerta)
   
      Vastaajat: Euroopan parlamentti ja Euroopan unionin neuvosto
   
      Vaatimukset
   
   
               —
            
            
               On todettava, että yhtenäisen patenttisuojan luomiseksi toteutettavasta tiiviimmästä yhteistyöstä 17.12.2012 annettu Euroopan parlamentin ja neuvoston asetus (EU) N:o 1257/2012 (1) on pätemätön, ja — toissijaisesti — se on kumottava kokonaisuudessaan
            
         
               —
            
            
               Toissijaisesti on kumottava
               
                           a)
                        
                        
                           9 artiklan 1 kohta kokonaisuudessaan samoin kuin 9 artiklan 2 kohta siten kuin tämän kanteen viidennessä perusteessa esitetään
                        
                     
                           b)
                        
                        
                           18 artiklan 2 kohta kokonaisuudessaan samoin kuin kaikki viittaukset, jotka asetuksessa tehdään yhdistettyyn patenttituomioistuimeen vaikutukseltaan yhtenäisten eurooppapatenttien oikeusjärjestelmänä ja vaikutukseltaan yhtenäisten eurooppapatenttien oikeuslähteenä
                        
                     
         
               —
            
            
               Euroopan parlamentti ja Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Oikeusvaltion arvojen loukkaaminen ottamalla käyttöön sääntely, joka perustuu Euroopan patenttiviraston, jonka toimet eivät ole tuomioistuinvalvonnan alaisia, antamaan oikeuteen.
            
         
               2)
            
            
               Unionin toimen puuttuminen ja toissijaisesti asetuksen oikeudellisen perustan puuttuminen, koska ei oteta käyttöön keinoja, joilla taataan SEUT 118 artiklassa määrätty yhdenmukainen suoja
            
         
               3)
            
            
               Harkintavallan väärinkäyttö, koska tiiviimpää yhteistyötä on käytetty muihin kuin perussopimuksessa määrättyihin tarkoituksiin.
            
         
               4)
            
            
               SEUT 291 artiklan 2 kohdan rikkominen ja toissijaisesti asiassa Meroni annettuun tuomioon perustuvan oikeuskäytännön huomiotta jättäminen säätämällä järjestelmästä, joka koskee vuosimaksujen vahvistamista ja niiden jakoperusteiden määrittämistä.
            
         
               5)
            
            
               Asiassa Meroni annettuun tuomioon perustuvan oikeuskäytännön huomiotta jättäminen antamalla Euroopan patenttivirastolle tiettyjä hallinnollisia tehtäviä, jotka liittyvät yhtenäiseen eurooppapatenttiin.
            
         
               6)
            
            
               Unionin oikeuden erillisyyden periaatteen ja yhdenmukaisen soveltamisen periaatteen loukkaaminen asetuksen voimaantulojärjestelmän vuoksi.
            
         
      (1)  EUVL L 361, s. 1